Mo e ka nnang ka yone nako eo, morwarre, yo ke neng ke akanya gore o ne a bolailwe kwa ntweng, o ne a boela gae le lelapa la gagwe a tswa kwa Taiwan. Ba lelapa la gaetsho ba ne ba ise ba ko ba kgatlhegele Bokeresete, mme e re ka ke ne ke le mmulatsela yo o tlhoafetseng, ke ne ka simolola go ba romelela dimakasine le dibukana tsa rona. Moragonyana, morwarre o ne a fudugela kwa Kobe le lelapa la gagwe ka ntlha ya tiro ya gagwe. Ke ne ka botsa mosadi wa gagwe ka re: “A o badile dimakasine tse ke lo romeletseng tsone?” Ke ne ka gakgamala fa a araba a re, “Ke di makasine tse di kgatlhang tota.” O ne a simolola go ithuta Baebele le mongwe wa barongwa mme nnake wa mosetsana yo o neng a nna le bone le ene o ne a ithuta mmogo le ene. Fa nako e ntse e tsamaya, ka bobedi jwa bone ba ne ba nna Bakeresete ba ba kolobeditsweng.